ai4bharat/Pralekha huggingface dataset:
صدر جمہوریہ کا سکریٹریٹ
لوہڑی، مکر سنکرانتی ، پونگل، بھوگلی بیہو ، اتراین اور پوش کےموقعے پر صدر جمہوریہ کی مبارکباد
نئی دہلی،12 جنوری 20 / صدر جمہوریہ ہند جناب رام ناتھ کووند نے لوہڑی، مکر سنکرانتی، پونگل، بھوگلی بیہو، اتراین اور پوش کے موقع پر ملک کے شہریوں کو مبارک باد پیش کی ہے۔
اپنے پیغام میں صدر جمہوریہ نے کہا ‘‘میں لوہڑی، مکر سنکرانتی، پونگل، بھوگلی بیہو، اتراین اور پوش کے موقعے پر ہندوستان میں اور بیرونی ممالک میں رہنے والے اپنے تمام ہم وطنوں کو مبارکباد اور نیک خواہشات پیش کرتا ہوں۔
ہندوستان تہواروں کی سرزمین ہے ۔ آنے والے تہوار ملک بھر میں مختلف ناموں اور شکلوں کے ساتھ منائے جاتے ہیں۔ یہ موقع ہے ہمارے کسانوں کی مسلسل سخت محنت کے لیے احترام کا۔ یہ تہوار، جو کہ کسی کے خاندان اور برادری کےساتھ نئی فصل کی حصے داری کی خوشی کی علامت ہیں، ملک کی روح میں گھل مل گئے ہیں۔ سبھی لوگ آپسی محبت ، خلوص اور بھائی چارے کے جذبے کے ساتھ یہ تہوار مناتے ہیں۔
ملک کی جغرافیائی، ثقافتی اور جذباتی یکجہتی میں یہ تہوار انمول کردار ادا کرتے ہیں۔ مجھے یقین ہے کہ یہ تہوار پُرامن بقائے باہمی اور اتحاد کے جذبے کو مزید مستحکم کرنے میں مدد کریں گے اور ملک کی خوشحالی اور خوشی میں مزید اضافہ کریں گے۔’’
وزارت اطلاعات ونشریات
کوروناوائرس کے خطرے کا مقابلہ کرنے کے لئے حکومت تمام ترکوششیں کررہی ہے: جناب پرکاش جاوڈیکر
نئیدہلی 05مارچ 2020۔ماحولیات ،جنگلات اور آب وہوا کی تبدیلی ،اطلاعات ونشریات اور بھاری صنعتوں نیز سرکاری کارخانوں کےمرکزی وزیر جناب پرکاش جاوڈیکر نے میڈیا سے بات چیت کرتے ہوئے ان کوششوں سے واقف کرایا جو حکومت کوروناوائرس کے پھیلاؤ کو روکنے کے لئے کررہی ہے۔انہوں نے کہا کہ بھارت میں کوروناوائرس کے خطرے پر بڑی سنجیدگی سے غور کیاہے ۔وزیراعظم جناب نریندر مودی کوروناوائرس کے مقابلے کی کوششوں کی خود قیادت کررہے ہیں اور روز مرہ کی بنیاد پر صورتحال کا جائزہ لے رہے ہیں۔وزیر اعظم کے پرنسپل سکریٹری اور کابینہ سکریٹری روز مرہ کی بنیادپر ویڈیو کانفرنسنگ کے ذریعہ تمام ریاستوں اور مرکز کے زیر انتظام علاقوں کے چیف سکریٹریوں اور دیگر متعلقہ اہلکاروں کے ساتھ میٹنگیں کررہے ہیں۔ ڈاکٹر ہرش وردھن کی قیادت میں صحت کی وزارت صورتحال پر قریبی نگاہ رکھے ہوئے ہے۔ خاص طورپر پورے ملک میں مریضوں کو الگ تھلگ رکھنے والے وارڈوں کے قیام اور بیرونی ملکوں سے بھارت آنے والے افراد کی اسکریننگ کے معاملے میں ۔مانیسر میں آئی ٹی بی پی کیمپس میں ایک الگ تھلگ رکھنے والا یعنی آئیسولیشن کیمپ پہلے ہی قائم کردیا گیا ہے ، جو ہفتے میں ساتوں دن 24 گھنٹے کا م کررہا ہے۔
جناب جاوڈیکر نے بتایا کہ حکومت پہلے ہی ان بھارتیوں کو واپس لاچکی ہے اور اس نے ان کا علاج کیا ہے ، جو کوروناوائرس کے پھیلاؤ کے مرکز ووہان  میں پھنسے ہوئے تھے۔ 124 بھارتیوں اور پانچ غیر ملکیوں کو جو جاپانی جہاز میں پھنسے ہوئے تھے اور جن میں سے بعض کے بارے میں یہ شبہ تھا کہ وہ کوروناوائرس سے متاثر ہیں ، انہیں بچاکر نکالا گیا ہے اور جانچ کے بعد معلوم ہوا ہے کہ وہ اس وائرس سے متاثر نہیں ہیں۔اب تک 6لاکھ مسافروں کی جانچ کی جاچکی ہے۔نیپال ، بھوٹان اور میانماسے متصل سرحدی علاقوں میں تقریباََدس لاکھ افراد کی جانچ کی گئی ہے۔ پڑوسی ملکوں سے متصل گاؤوں کا بھی خیال رکھا جارہا ہے ۔
جناب جاوڈیکر نے بتایا کہ پہلے ملک میں جراثیم کا پتہ لگانے سے متعلق صرف ایک تجربہ گاہ  تھی جو پونہ میں واقع تھی، اب حکومت نے اس طرح کی 15 نئی وائرولوجی لیبس قائم کردی ہیں اور مزید 19 تجربہ گاہیں پور ے ملک میں ایک ہفتے کے اندر قائم کردی جائیں گی۔ مسافروں کے لئے مشورے بھی جاری کردئے گئے ہیں۔ پورے ملک میں خاص طورپر اسکولوں ، کالجوں اور دیگر مقامات پر ایک بڑی آگہی مہم شروع کی گئی ہے اورلوگوں کو اس جراثیم کے انفکشن سے بچانے کے لئے ’کیا کرو اور کیا نہ کرو ‘ کے بارے میں مشورہ دیا گیا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-1055
(Visitor Counter : 56
بھارتی چناؤ کمیشن
آسام ، کیرالہ ، تمل ناڈو ، مغربی بنگال اور پڈو چیری کی قانون ساز اسمبلیوں کے عام انتخابات - انتخابات کا شیڈول
نئی دلّی ، 26 فروری / بھارت کے انتخابی کمیشن  نے آج آسام ، کیرالہ ، تمل ناڈو ، مغربی بنگال اور پڈو چیری کی ریاستی قانون ساز اسمبلیوں کے عام انتخابات کے لئے انتخابی شیڈول – 2021 کا اعلان کر دیا ہے ۔
Click here to see Schedule:
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1982
(Visitor Counter : 139
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو179.53 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس15.62کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،05 مارچ، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,79,53,10,650
|
|
دستیاب خوراک
|
|
15,62,60,351
بھارتسرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 179.53کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی15.62کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
ریلوے کی وزارت
آکسیجن ایکسپریس کے ذریعے ایک دن میں سب سے زیادہ 1000 میٹرک ٹن سے زیادہ آکسیجن امداد پہنچائی گئی
تیرہ ریاستوں کو 11030 میٹرک ٹن آکسیجن کی مدد پہنچائی گئی
مہاراشٹر میں 521 میٹرک ٹن، اترپردیش میں تقریباً 2858 میٹرک ٹن، مدھیہ پردیش میں 476 میٹرک ٹن، ہریانہ میں 1427 میٹرک ٹن، تلنگانہ میں 565 میٹرک ٹن، راجستھان میں 40 میٹرک ٹن، کرناٹک میں 480 میٹرک ٹن، اتراکھنڈ میں 200 میٹرک ٹن، تمل ناڈو میں 350 میٹرک ٹن، پنجاب میں 81 میٹرک ٹن، کیرالہ میں 118 میٹرک ٹن اور دہلی میں تقریباً 3794 میٹرک ٹن آکسیجن پہنچائی گئی
ہندوستانی ریلوے تمام رکاوٹوں کو پار کرتے ہوئے اور نئے حل نکال کر ملک کی مختلف ریاستوں میں سیال طبی آکسیجن  پہنچانا جاری رکھے ہوئی ہے۔ ہندوستانی ریلوے کے ذریعے ابھی تک ملک کی مختلف ریاستوں میں 675 سے زیادہ ٹینکروں میں 11030 میٹرک ٹن سیال طبی آکسیجن  پہنچائی گئی ہے۔
آکسیجن ایکسپریس پچھلے کچھ دنوں سے روزانہ تقریباً 800 میٹرک ٹن سیال طبی آکسیجن پہنچا رہی ہے۔
آکسیجن ایکسپریس نے آکسیجن پہنچانے کا کام 23 دن پہلے، 24 اپریل کو شروع کیا تھا اور اُس دن مہاراشٹر کو 126 میٹرک ٹن ایل ایم او پہنچائی گئی تھی۔
چوبیس دنوں سے کچھ زیادہ وقت میں ہندوستانی ریلوے نے آکسیجن پہنچانے کا کام بڑھاکر 13 ریاستوں کو 11030 میٹرک ٹن طبی آکسیجن کی ڈلیوری کی ہے۔
پورے ملک سے مشکل راستوں سے ہوکر گزرنے کے پس منظر میں ہندوستانی ریلوے نے مغرب میں ہاپا اور مندڑا، مشرق میں راؤرکیلا، درگاپور، ٹاٹا نگر، انگل سے آکسیجن لیکر اتراکھنڈ، کرناٹک، مہاراشٹر، مدھیہ پردیش، آندھرا پردیش، تمل ناڈو، ہریانہ، تلنگانہ، پنجاب، کیرالہ، دہلی اور اتر پردیش کو آکسیجن کی ڈلیوری کی ہے۔
آکسیجن کی مدد کو تیز رفتار سے پہنچانے کو یقینی بنانے کے لیے ریلوے آکسیجن ایکسپریس مال گاڑی چلانے میں نئے اور بے مثال پیمانے قائم کر رہی ہے۔ لمبی دوری کے زیادہ تر معاملوں میں مال گاڑی کی اوسط رفتار 55 کلومیٹر سے زیادہ رہی ہے۔ اعلی ترجیح کے گرین کوریڈور میں ناگہانی حالت کو مدنظر رکھتے ہوئے مختلف ڈویژنوں کی آپریشن ٹیم انتہائی چنوتی بھرے حالات میں کام کر رہی ہے تاکہ حتی الامکان تیز رفتاری سے آکسیجن پہنچائی جا سکے۔ مختلف سیکشن میں ملازمین کی تبدیلی کے لیے تکنیکی ٹھہراؤ  کو گھٹاکر 1 منٹ کر دیا گیا ہے۔
ریلوے کے راستوں کو کھلا رکھا گیا ہے اور انتہائی احتیاط برتا جا رہا ہے تاکہ آکسیجن ایکسپریس وقت پر پہنچ سکیں۔
یہ سبھی کام اس طرح کیا جا رہا ہے کہ دیگر مال ڈھلائی میں کمی نہ آئے۔
قابل توجہ ہے کہ 175 آکسیجن ایکسپریس گاڑیوں کا سفر مکمل ہو چکا ہے جس سے مختلف ریاستوں کو راحت پہنچائی گئی ہے۔
ہندوستانی ریلوے کی یہ کوشش رہی ہے کہ آکسیجن کی درخواست کرنے والی ریاستوں کو کم از کم ممکنہ وقت میں زیادہ سے زیادہ ممکنہ آکسیجن پہنچائی جا سکے۔
خبر لکھے جانے تک مہاراشٹر میں 521 میٹرک ٹن، اترپردیش میں تقریباً 2858 میٹرک ٹن، مدھیہ پردیش میں 476 میٹرک ٹن، ہریانہ میں 1427 میٹرک ٹن، تلنگانہ میں 565 میٹرک ٹن،راجستھان میں 40 میٹرک ٹن، کرناٹک میں 480 میٹرک ٹن، اتراکھنڈ میں 200 میٹرک ٹن، تمل ناڈو میں 350 میٹرک ٹن، پنجاب میں 81 میٹرک ٹن، کیرالہ میں 118 میٹرک ٹن اور دہلی میں تقریباً 3794 میٹرک ٹن آکسیجن پہنچائی گئی ہے۔
نئی آکسیجن لیکر جانا بہت ہی متحرک کام ہے اور اعداد و شمار ہر وقت بدلتے رہتے ہیں۔ دیر رات آکسیجن سے بھری اور مزید آکسیجن ایکسپریس گاڑیاں اپنا سفر شروع کریں گی۔
ریلوے نے آکسیجن سپلائی کے مقامات کے ساتھ مختلف راستوں کی پیمائش کی ہے اور ریاستوں کی بڑھتی ہوئی ضرورت کے مطابق خود کو تیار کر رکھا ہے۔ ہندوستانی ریلوے کو ایل ایم او لانے کے لیے ٹینکر ریاستیں فراہم کر رہی ہیں۔
خلا ء کا محکمہ
بھارت کا جی ایس ایل وی ایم کے تین –ڈی2 جی-سیٹ 29 کو خلا میں لے گیا
نئی دہلی،15 نومبر / بھارت کے جی سیٹ -29 مواصلاتی سیارچے کو ، زمین کے گرد گھومنے والے سیارچے کو خلا میں لے جانے والے راکٹ مارک تین  کے ذریعہ سری ہری کوٹہ میں ستیش دھون خلائی مرکز  ایس ایچ اے آر سے خلا میں بھیجا گیا۔
ایس ڈی ایس سی ، ایس ایچ اے آر کے دوسرے لانچ پیڈ سے جی ایس ایل وی ایم کے تین ڈی –دو کو بھارتی وقت کے مطابق سہ پہر پانچ بجکر 8 منٹ پر داغا گیا۔ یہ راکٹ 3423 کلو گرام کا جی سیٹ -29 سیارچے لے گیا۔ تقریبا 17 منٹ بعد اس راکٹ نے منصوبے کے مطابق ،سیارچے کو جیو کونس ٹرانسفر مدار میں پہنچا دیا۔
سیارچے کو خلا میں پہنچانے کے بعد ہاسن میں اسرو کی ماسٹر کنٹرول تنصیبات نے سیارچے کا کنٹرول سنبھال لیا ہے۔ آئندہ دنوں میں ،ا س سیارچے کو زمین کے گرد گھومنے والے مدار میں اس کی نامزد جگہ پر پہنچانے کیلئے مدار کو اوپر اٹھانے کیلئے تین مرحلوں سے گزارا جائے گا۔
جی ایس ایل وی ایم کے تین تین مرحلوں والا ایک بھاری وزن والا راکٹ ہے جسے بھارتی خلائی تحقیق کی تنظیم اسرو نے تیار کیا ہے۔
جے سیٹ-29 ایک کثیر بینڈ والا ، کثیر شعاعوں والا مواصلاتی سیارچہ ہے۔ جس کا مقصد بہت ہی نئی اور اہم ٹیکنالوجی کے تجربات میں کارکردگی انجام دینا ہے ۔ اس کے کے یوبینڈ اور کے اے بینڈ کے آلات میں یہ سہولیات رکھی گئی ہیں کہ یہ سیارچہ صارفین کی مواصلاتی ضرورتوں کو پورا کرے گا جن میں دور دراز کے علاقوں کے صارفین بھی موجود ہیں۔ خاص طور پر جموں و کشمیر اور بھارت کے شمال مشرقی خطے کے صارفین ۔
اس سیارچے کو خلا میں داغنے کے بعد اسرو کے چیئرمین ڈاکٹر کے سون نے کہا کہ ’’بھارت کی سرزمین سے اب تک سب سے زیادہ بھارتی سیارچے کو اٹھا کر لے جانے کے ساتھ ہی بھارت نے ایک لنگ میل جیسی کامیابی حاصل کر لی ہے ۔ سیارچے داغنے والے راکٹ نے سیارچے کو اس کی منزل مقصود تک پہنچا دیا۔ میں اس کامیابی پر اسرو کی پوری ٹیم کو مبارکباد دیتا ہوں۔‘‘
ڈاکٹر سون نے جی ایس ایل وی ایم کے تین کو کارکردہ قرار دیتے ہوئے اعلان کیا کہ چندریان-دو اور گگن یان مشنوں کو اس بھاری وزن کو لے جانے والے راکٹ کے ذریعہ داغا جائے گا۔
جی ایس ایل وی مارک تین کے مشن کے ڈائریکٹر جناب جے کمار بی نے کہا کہ یہ سب اسرو کے اساتذہ کی رہنمائی کے سبب ممکن ہوا ہے ۔ جس سے ٹیم کو رکاوٹوں کا سامنا کرنے میں مدد ملی۔
جی سیٹ-29 کے پروجیکٹ ڈائریکٹر جناب کے پنکج دامودر نے کہا کہ سیارچے کے داغے جانے ،ڈیجیٹل خلا کو ختم کرنے میں مدد ملے گی۔ انہوں نے یہ بھی کہا کہ اگلی ٹیکنالوجی کی کارکردگی ، اس سیارچے کی مدد سے جلد ہی پیش کی جائے گی۔
جی ایس ایل وی مارک تین کا پہلا کامیاب مشن 2016 میں ذیلی مدار کی تجرباتی پرواز تھی۔
وزارت دفاع
بھارت الیکٹرانکس لمیٹیڈ نے حکومت کو 149.52 کروڑ روپے کا فائنل ڈیویڈنڈ ادا کیا، یہ مالی سال 2020-21 کے لیے جملہ 498.38 کروڑ روپے ہوگیا ہے
27 اکتوبر 2021، نئی دہلی
ڈیفنس پبلک سیکٹر انڈرٹیکنگ  بھارت الیکٹرانکس لمیٹڈ نے مالی سال 2020-21 کے لیے حکومت کو اپنے ادا شدہ سرمائے پر 400 فیصد کا کل ڈیویڈنڈ ادا کیا ہے۔ چیئرمین اور منیجنگ ڈائریکٹر ، بی ای ایل محترمہ آنندی راملنگم نے 27 اکتوبر کو نئی دہلی میں وزیر دفاع جناب راج ناتھ سنگھ کو 149.52 کروڑ روپے کا 120 فیصد حتمی ڈیویڈنڈ چیک پیش کیا، جو صدر جمہوریہ ہند کے پاس موجود حصص پر قابل ادائیگی ہے۔ حکومت کو ادا کردہ جملہ ڈیویڈنڈ 498.38 کروڑ روپے ہوگیا ہے۔ کوویڈ 19 کی عالمی وبا کے باوجود اس سال مالی سال 20-2019 سے 43 فیصد اضافہ ہوا ہے۔
اس سے قبل، کمپنی نے فروری اور مارچ 2021 میں ایک روپیہ فی حصص کی قیمت پر 140 فیصد پر مشتمل 174.43 کروڑ روپے کے دو عبوری ڈیویڈنڈ ادا کیے تھے۔
محنت اور روزگار کی وزارت
لیبر بیورو ، پانچ کل ہند سروے کے لئے ماسٹر تربیت کاروں کی تربیت کا انعقاد کررہی ہے
پانچ کل ہند سروے کے آغاز کےلئے لیبر بیورو کے ذریعے ملک بھر میں منعقد کئے جارہے ہیں۔ تربیتی پروگرام کے سلسلے میں ، بیور و نے 24 سے 26 مارچ 2021ء کے دوران کولکاتہ میں کل ہند سہ ماہی اسٹیبلشمنٹ پر مبنی روزگار سروے اور مائیگرنٹ ورکروں سے متعلق کل ہند سروے کے سُپروائزروں نیز تحقیق کاروں کےلئے ایک تربیتی پروگرام منعقد کیا ہے۔یہ تربیت لیبر بیورو کے افسران کے ذریعے فراہم کی گئی اور اِس میں سروے کے لئے مشغول سُپروائزر اور بیورو کے حکام نے شرکت کی۔ شخصی شراکت کے ساتھ ساتھ ملک بھر سے بڑی تعداد میں سُپروائزروں نیز حکام نے اس تربیت میں ورچوئل طورپر شرکت کی۔
یہ سخت اور تیز رفتار تربیتی پروگرام دو سروے کے مؤثر نگرانی کےلئے سُپروائزروں کو تربیت دینے کےلئے ڈیزائن کئے گئے تھے۔بیورو کے افسران نے ، مائیگرنٹ ورکروں اور کل ہند سہ ماہی اسٹیبلشمنٹ پر مبنی روزگار سروے سے متعلق کل ہند سروے کےلئے سروے کے طریقہ کار سے متعلق تفصیلی پریزینٹیشن دی۔دونوں سروے کےلئے منعقدہ ساتھ ساتھ چلنے والے دو روزہ تربیت پروگرام میں سُپروائزروں کو دیگر باتوں کے علاوہ سروے کے مقاصد، سروے کے طریقہ کار اور کنبوں کے سروے فیلڈ ورک کی تفصیلات سے متعارف کرایا گیا ۔ یہ جامع تربیتی پروگرام دونوں سروے کے تحت اعلیٰ معیاری نتائج حاصل کرنے کے مقصد کے ساتھ تشکیل دیئے گئے ہیں۔
یہ سروے ، اس سال بیوروں کے ذریعے شروع کردہ پانچ کل ہند سروے میں سے دو ہیں۔بیورو نے اِن سروے میں آئی ٹی کی مدد فراہم کرنے کےلئے حکومت ہند کی ایک کمپنی بی ای سی آئی ایل کی خدمات حال ہی میں حاصل کی تھی۔مذکورہ بالا دونوں سروے کےلئے سُپروائزروں کو لیبر بیورو کی قریبی رہنمائی کے تحت آئی ٹی شراکت کے ذریعے تیار کردہ سافٹ ویئر ایپلی کیشنز کی ہینڈس آن تربیت بھی فراہم کی گئی۔فیلڈ کے تحقیق کار اِن ایپلی کیشنز کو دستی ٹیبلیٹس میں استعمال کریں گے، جس کا مقصد تمام پانچ سروے کے تحت فیلڈ اعدادو شمار جمع کرنا۔ سروے سافٹ ویئر کی یہ ایپلی کیشنز فیلڈ ورک کو تیز تر کرنے اور پہلے سے قبل انتہائی دُرست اعدادو شمار اکٹھا کرنے کےلئے جدید ترین فیچر سے لیس ہے۔ اِن سروے کے انعقاد میں ٹیکنالوجی کو مربوط کرنے سے سروے کی تکمیل کے وقت میں 30 سے 40 فیصدی کی کمی ہوگی۔
مائیگرنٹ ورکروں اور اے کیو ای ای ایس کے کل ہند سروے بیورو کے ذریعے یکم اپریل 2021ء کو آغاز کے لئے بالکل تیار ہے۔ دیگر تین سروے بھی مرحلہ وار یکے بعد دیگرے شروع کئے جائیں گے۔تمام سروے لیبر اور روزگار کے شعبے میں پالیسی سازی کےلئے انتہائی اہم اعدادو شمار فراہم کریں گے۔تمام تربیتیں ایکسپرٹ گروپ کے چیئر مین پروفیسر ایس پی مکھرجی کی سرپرستی کے تحت کامیابی کے ساتھ پایہ تکمیل تک پہنچ گئی۔اِ س موقع پر خطاب کرتے ہوئے لیبر بیورو کے ڈائریکٹر جنرل ڈی پی ایس نیگی نے اِن سروے کی اہمیت کو اُجاگر کیا اور یہ واضح کیا کہ لیبر اور روزگار کے شعبے میں پالیسی سازی میں یہ کس طرح انتہائی کارآمد ثابت ہوں گے۔
انہوں نے یہ بھی کہا کہ بیورو اِن سروے کے تربیتی پہلوؤں پر مکمل توجہ مرکوز کررہی ہے، تاکہ سُپروائزرز اور تحقیق کار، اِن موضوعات کو واضح طورپر سمجھ سکیں، جس کے باعث اُنہیں مکمل معلومات حاصل کرنے میں مدد ملے گی، جس سے اعلیٰ معیاری ماحصل کو یقینی بنایا جاسکے گا۔ پروگرام کی کامیاب تکمیل پر اظہار مسرت کرتے ہوئے انہوں نے مزید کہا کہ اِس طرح کی تربیت، یکم اپریل 2021ء کو دیگر دو سروے کے آغاز سے قبل ہی ، اگلے ہفتہ میں سُپروائزروں اور فیلڈ تحقیق کاروں کے دوسرے گروپ کےلئے منعقد کی جائیں گی۔
کامرس اور صنعت کی وزارتہ
ڈی پی آئی آئی ٹی میں کنٹرول روم کووڈ عالمی وبا کے دوران لازمی اشیا کی اندرون تجارت، مینوفیکچرنگ، ڈیلیوری اور لاجیسٹکس کے امور کی نگرانی کرے گا
نئی دہلی، 23 اپریل2021
بھارت سرکار کی کامرس اور صنعت کی وزارت کے صنعتی اور اندرون تجارت کے محکمے  نے کووڈ-19 کے معاملوں میں اضافے کے پیش نظر مختلف ریاستوں، مرکز کے زیر انتظام علاقوں کی جانب سے نافذ کردہ موجودہ بندشوں کی وجہ سے مختلف فریقوں کو درپیش مشکلات اور عام آدمی کو لازمی اشیا کی ڈیلیوری، مینوفیکچرنگ  سامان کی ڈیلیوری اور نقل وحمل یعنی سامان کے لانے لے جانے کی صورتحال پر نگرانی کرنے کا فیصلہ کیا ہے۔ ڈی پی آئی آئی ٹی کووڈ عالمی وبا کے دوران لازمی اشیا کی اندرون تجارت، مینوفیکچرنگ ڈیلیوری اور لاجیسٹکس کے امور کی نگرانی کے لئے ایک کنٹرول روم قائم کررہی ہے۔ اگر مینوفیکچرنگ، ٹرانسپورٹ، تقسیم، ہول سیل یا ای کامرس کمپنیاں سامان کی تقسیم یا ٹرانسپورٹیشن یا وسائل کو بروئے کار لانے کے دوران مشکلات کا سامنا کرتی ہیں تو اس صورت میں وہ حسب ذیل ٹیلی فون نمبر، ای میل پر مطلع کرسکتی ہیں۔
ٹیلی فون نمبر ہے:  23062383, 23062975
ای میل ہے: dpiit-controlroom[at]gov[dot]in
مذکورہ ٹیلی فون نمبرس 24 اپریل 2021 کو صبح 8 بجے سے رات 10 بجے تک کام کرتے رہیں گے۔ اس کنٹرول روم کے ذریعے مختلف شراکت داروں یا فریقوں کے ذریعے بتائے جانے والے امور کو متعلقہ ریاست، مرکز کے زیر انتظام علاقوں کی سرکاروں کے ساتھ اٹھایا جائے گا۔
...............................................................
ش ح،ح ا، ع ر
U-3923
(Visitor Counter : 114
وزارت خزانہ
حکومت کی طرف سے جی ڈی پی کو مستحکم بنانے کے لیے لائحہ عمل
نئی دہلی ،16مارچ ، 2021، 2021-22 کے بجٹ تخمینے میں مالی سال 2021-22 کے لیے مالی خسارے کا تخمینہ 6.8 فیصد لگایا گیا ہے۔ یہ بات خزانے اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں بتائی۔
وزیر موصوف نے کہا کہ مالی استحکام کے دوبارہ مرتب شدہ مالی راستے کا مقصد یہ ہے کہ 2025-26 تک مالی خسارے مجموعی گھریلو پیداوار  کے 4.5 فیصد سے کم رہے۔
وزیر موصوف نے مزید بتایا کہ جی ڈی پی کو مستحکم بنانے کے سلسلےمیں حکومت نے ایک خصوصی اقتصادی اور جامع پیکیج کا اعلان کیا ہےجس میں پردھان منتری غریب کلیان یوجنا  اور تین آتم نربھر بھارت پیکیج شامل ہیں۔2021-22 کے مرکزی بجٹ میں حکومت نے 6 ستونوں کے تحت خصوصی اقتصادی ترقی کے لیے بہت سے اقدامات کا اعلان کیا تھا۔ یہ 6 ستون ہیں، صحت اور عافیت، فزیکل اور مالی سرمایہ اور بنیادی ڈھانچہ، آگے بڑھنے کے خواہشمند بھارت کے لیے خصوصی ترقی، انسانی سرمایے کو پھر سے طاقت دینا، اختراع اور تحقیق وترقی نیز جی ڈی پی کے مالی استحکام کے لیے کم از کم حکومت اور زیادہ سے زیادہ حکمرانی۔
صحت اور خاندانی بہبود کی وزارت
صحت اور خاندانی فلاح وبہبود کی مرکزی وزیر مملکت ڈاکٹر بھارتی پروین پوار نے ‘‘فکی کی صحت کی دیکھ بھال کی کارکردگی کے ایوارڈ ز’’کی سالانہ تقریب سے خطاب کیا
مرکزی حکومت کی بے انتہاکوششوں کے نتیجے میں متعدی اور غیرمتعدی امراض کی روک تھام، کنٹرول اور خاتمے کیلئے ملک گیر سطح پر مختلف پروگرام کی شروعات کی گئی ہے
صحت اور خاندانی فلاح وبہبود کی مرکزی وزیر مملکت ڈاکٹر بھارتی پروین پوار نے آج نرمان بھون سے ‘‘فکی کی صحت کی دیکھ بھال کے کارکردگی کے ایوارڈز’’ تقریب سے ورچوئل طریقے سے خطاب کیا۔
مرکزی وزیر مملکت نے اپنے خطاب کی شروعات تقریب میں موجود شخصیات کے شکریے کے ساتھ کی۔ انہوں نے بااختیار گروپوں، مرکزی اور ریاستی سرکاروں کے ساتھ قریبی تال میل میں کووڈ ۔19 سے نمٹنے کیلئے فکی کے بے انتہا تعاون پر تعریفی کلمات کہے۔ انہوں نے صحت کے شعبے میں مختلف تبدیلیوں اور ترقیوں میں تعاون دینے کیلئے فکی کا شکریہ ادا کیا۔
اس موقع پر خطاب کرتے ہوئے ڈاکٹر پوار نے کہا کہ بھارت میں قابل سستی، قابل رسائی، محفوظ اور جدید صحت کی دیکھ ریکھ کے مقصد کے حصول کیلئے وزیراعظم کے خواب کو پورا کرنے کی ہم سب پر بڑی ذمہ داری ہے۔ انہوں نے آگے کہا کہ بھارت سرکار نے متعدی اور غیرمتعدی امراض کےروک تھام، کنٹرول اور خاتمے اور زچہ وبچہ کی صحت میں بہتری کیلئے ملک گیرسطح پر مختلف پروگراموں کی شروعات کی ہے۔
مرکزی وزیر مملکت نے اس بات پر بھی روشنی ڈالی کہ عالمی صحت کوریج کے حصول کے مقصد کے تئیں کام کرتے ہوئے حکومت نے دنیا کی سب سے بڑی سرکاری امدادیافتہ صحت کی دیکھ ریکھ پروگرام ، آیوشمان بھارت مشن کی شروعات کی ہے۔ انہوں نے مزید کہاکہ ڈجیٹل ہیلتھ مشن کو شامل کرکے اسکیم کی توسیع کی گئی ہے جس کا مقصد مربوط انضمام اور بہتر صحت کی دیکھ ریکھ کے نتائج کیلئے صحت کی دیکھ بھال نظام کے مختلف اجزاء کو ایک پلیٹ فارم پرلانا ہے۔
ڈاکٹر پوار نے بتایا کہ حکومت نے ترقی کیلئے مناسب ماحول پیدا کرنے کے ساتھ ملک بھر میں سرکاری اور پرائیویٹ اسپتالوں کے بنیادی ڈھانچےاور سرکاری کی امدادیافتہ لیبس کو بڑھانے کیلئے گزشہ کئی سالوں میں متعدد مالی امدادی اسکیموں کا بھی آغاز کیا ہے۔ قومی میڈیکل کمیشن اور پیرامیڈکس کونسل نے طبی تعلیم کے شعبے میں اہم کامیابیاں حاصل کی ہیں۔
محترمہ وزیر نے یہ بھی بتایا کہ بھارت میں صحت کی دیکھ بھال کے نتائج کے اشاریے نے گزشتہ ایک دہائی میں مسلسل بہتری دکھائی ہے۔ انہوں نے اس بات کا بھی ذکر کیا کہ مرکزی حکومت کی بے انتہا کوششوں کے نتیجے میں روک تھام، کنٹرول اور متعدی اور غیرمتعدی امراض کے خاتمے اور زچہ اوربچہ کی صحت میں بہتری کیلئے ملگ گیرسطح پر مختلف پروگراموں کی شروعات کی ہے۔
کووڈ۔19 کی وجہ سے درپیش چیلنجوں کا کامیابی سے سامناکرنے کی تفصیلات پیش کرتے ہوئے مرکزی وزیر نے اس بات پر بھی روشنی ڈالی کہ ملک میں کووڈ۔19 کے 99 کروڑ سے زیادہ خوراکیں دی جاچکی ہیں۔ حکومت نے سال کے آخر تک ملک کے پورے بالغ آبادی کی ٹیکہ کاری کرنے کا ہدف طے کیا ہے۔
انہوں نے ناظرین کو یہ بھی بتایا کہ عزت مأب جناب وزیراعظم نریندرمودی کی پہل ‘‘میک ان انڈیا’’ کے تحت فی الحال ہندوستان ،دنیا میں عالمی طبی آلات کے بازار میں سرکردہ ممالک میں سے ایک ہے۔
ڈاکٹر بھارتی پروین پوار نے فکی اور دیگر شخصیات کا بھارت میں صحت کی دیکھ ریکھ کیلئے ان کے تعاون پر شکریہ ادا کرتے ہوئے اپنے خطاب کا اختتام کیا اور انہوں نے ان کاموں میں حکومت کی طرف سے تیزی سے مدد کی یقین دہانی کرائی۔
وزارت خزانہ
'3.96 فیصد سرکاری اسٹاک 2022 ' ،' 5.15 فیصد سرکاری اسٹاک 2025 ' ،'5.85 فیصد نئے سرکاری اسٹاک 2023 ' اور'6.80 فیصد سرکاری اسٹاک 2060 'کی فروخت  کے لیے نیلامی
نئی دہلی۔19 دسمبر حکومت ہند  نے قیمت پر مبنی نیلامی کے ذریعہ2000 کروڑ روپئے  کی ایک مقررہ رقم کے لیے ' 3.96فیصد سرکاری اسٹاک ، 2022'،  قیمت پر مبنی نیلامی کے ذریعہ 11000 کروڑ روپئے  کی مقررہ رقم کے لیے' 5.15فیصد سرکاری اسٹاک 2025 '  قیمت پر مبنی نیلامی کے ذریعہ 9000 کروڑ روپئے  کی مقررہ رقم کے لیے' 5.85 فیصد نئے سرکاری اسٹاک ، 2030 ' اور  قیمت پر مبنی نیلامی کے ذریعہ 6000 کروڑ روپئے  کے مقررہ رقم کے لیے '6.80 فیصد سرکاری اسٹاک 2060'  کا اعلان کیا ہے۔ یہ نیلامیاں ریزرو بینک آف انڈیا ، ممبئی آفس، فورٹ، ممبئی کے ذریعہ 24 دسمبر 2020  کو مختلف قیمتوں کا طریقہ استعمال کر تے ہوئے کی جائیں گی۔
سرکاری اسٹاک کی نیلامی میں غیر مسابقتی بولی کی سہولت کے لئے اسکیم کے تحت اسٹاک کی فروخت کی مقررہ رقم کے 5 فیصد تک اہل افراد اور اداروں کو مختص کیا جائے گا۔
نیلامی کے لئے دونوں مسابقتی اور غیر مسابقتی بولیاں 24 دسمبر 2020 دسمبر کو ریزرو بینک آف انڈیا کور بینکنگ سلوشن  سسٹم پر الیکٹرانک شکل میں جمع کی جائیں۔ غیر مسابقتی بولیاں صبح 10:30بجے سے صبح 11 بجے کے درمیان جمع کروائیں۔ اور مسابقتی بولیاں 10.30 بجے سے صبح 11.30 بجے کے درمیان جمع کروائیں۔
نیلامی کے نتائج کا اعلان 24 دسمبر ، 2020  کو کیا جائے گا اور کامیاب بولی دہندگان کے ذریعہ ادائیگی 28 دسمبر ، 2020  کو ہوگی۔
حصص 'جب جاری کیئے جائیں' ٹریڈنگ کے اہل ہوں گی جب مرکزی حکومت کے سیکیورٹیز میں 'جب جاری کردہ ٹرانزیکشنز' کے عنوانات کے مطابق ریزرو بینک آف انڈیا کے سرکلر نمبر RBI / 2018-19 / 25 مورخہ 24 جولائی ، 2018 کو جاری کیا جائے گا۔ وقتا فوقتا ترمیم کی جاتی ہے۔
یہ اسٹاک ریزرو بینک آف انڈیا کے ذریعہ وقتا فوقتا کی گئی ترمیم کے سرکولر نمبر RBI / 2018-19 / 25 مورخہ 24 جولائی ، 2018 کے تحت جاری "مرکزی حکومت کی اسٹاک میں جاری کردہ ٹرانزیکشن کے بارے میں" ہدایات کے مطابق "کب جاری کیے گئے" کاروبار کے اہل ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-8243
(Visitor Counter : 86